ฟลูออโรพอลิเมอร์

ฟลูออโรพอลิเมอร์ () เป็นพอลิเมอร์ที่มีฟลูออโรคาร์บอนเป็นองค์ประกอบหลัก โดยมีพันธะคาร์บอน-ฟลูออรีนหลายพันธะ มีคุณสมบัติเด่นคือทนทานต่อตัวทำละลาย กรด และเบสสูง ฟลูออโรพอลิเมอร์ที่รู้จักกันดีที่สุดคือ พอลิเตตระฟลูออโรเอทิลีน ภายใต้ชื่อทางการค้าว่า เทฟลอน (Teflon) ซึ่งเป็นเครื่องหมายการค้าของบริษัทดูปองท์

ฟลูออโรพอลิเมอร์มีคุณสมบัติคล้ายกับฟลูออโรคาร์บอนตรงที่ไม่ค่อยไวต่อแรงแวนเดอร์วาลส์มากเท่ากับไฮโดรคาร์บอน ซึ่งทำให้มีคุณสมบัติไม่ติดและช่วยลดแรงเสียดทาน นอกจากนี้ยังมีความเสถียรเนื่องจากพันธะคาร์บอน-ฟลูออรีนหลายพันธะที่เพิ่มความเสถียรให้กับสารประกอบทางเคมี ฟลูออโรพอลิเมอร์อาจจำแนกคุณสมบัติทางกลศาสตร์ได้เป็นพอลิเมอร์ประเภทเทอร์โมเซตหรือเทอร์โมพลาสติก ฟลูออโรพอลิเมอร์อาจเป็นโฮโมพอลิเมอร์หรือโคพอลิเมอร์

 ประวัติ 
ในปี ค.ศ. 1938 พอลิเตตระฟลูออโรเอทิลีน (หรือชื่อทางการค้าของดูปองท์คือ เทฟลอน) ถูกค้นพบโดยบังเอิญโดย รอย เจ. พลันเกตต์ นักวิทยาศาสตร์ปริญญาเอกที่เพิ่งได้รับการว่าจ้างจากดูปองท์ ขณะที่เขากำลังทำงานกับแก๊สเตตระฟลูออโรเอทิลีนเพื่อพัฒนาสารทำความเย็น เขาพบว่าถังบรรจุแรงดันที่เคยใช้งานมาก่อนนั้นไม่มีแรงดันเหลืออยู่ เมื่อผ่าถังออก เขาพบก้อนของแข็งสีขาวปริมาณใกล้เคียงกับแก๊สเตตระฟลูออโรเอทิลีน จึงสรุปได้ว่าวัสดุนี้เป็นพอลิเมอร์ชนิดใหม่ที่ไม่เคยมีมาก่อน การทดสอบแสดงให้เห็นว่าสารนี้ทนต่อการกัดกร่อนจากกรด เบส และตัวทำละลายส่วนใหญ่ และมีเสถียรภาพที่อุณหภูมิสูงดีกว่าพลาสติกชนิดอื่น ๆ ในช่วงต้นปี ค.ศ. 1941 โครงการเร่งด่วนได้ผลิตพอลิเตตระฟลูออโรเอทิลีนในปริมาณมากสำหรับโครงการแมนแฮตตัน

 อ้างอิง 

 หนังสืออ่านเพิ่ม 

หมวดหมู่:ออร์กาโนฟลูออไรด์
หมวดหมู่:พอลิเมอร์
หมวดหมู่:เทอร์โมพลาสติก